L'esgotament progressiu dels recursos energètics fòssils i l'impacte ambiental que provoquen ens obliguen a fer un canvi vers un nou model basat en un desenvolupament més sostenible i a establir, entre d'altres, l'aprofitament dels recursos energètics renovables.
En aquest sentit, una de les prioritats del Pla de l'energia de Catalunya 2006–2015 és assegurar el subministrament de les energies renovables amb qualitat, amb cost mínim i amb respecte pel medi ambient.
Així, el desenvolupament de les energies renovables és un aspecte clau de la nostra política energètica, perquè ens permet disminuir la nostra dependència dels productes petrolífers i mitiga els efectes que els preus elevats del petroli ocasionen sobre la competitivitat de la nostra economia.
Els titulars de les instal·lacions de baixa tensió han de comunicar a l'Administració l'alta, la modificació, la baixa o fer una declaració responsable per a la posada en funcionament, segons el cas.
Tecnologia i aplicacions que aprofiten l'energia cinètica del vent per convertir-la en energia elèctrica o mecànica.
En aquest apartat trobareu les principals informacions sobre l'energia eòlica i els aerogeneradors, que són els dispositius més utilitzats per produir-la.
L'energia solar fotovoltaica es basa en la transformació directa de l'energia lumínica que prové del sol en energia elèctrica a través de determinats dispositius.
Normalment es fa a través d'una làmina metàl·lica semiconductora anomenada cèl·lula fotovoltaica.
Aquesta energia renovable aprofita directament la radiació del Sol per a escalfar un fluid que acostuma a ser aigua o aire.
Aquest fluid s'usa per a cuinar, per la producció d'aigua calenta d'ús domèstic o per la producció d'energia mecànica i, a partir d'aquesta, d'energia elèctrica.
L'energia hidràulica es produeix a partir de l'aprofitament de l'energia mecànica que produeix l'aigua en caure d'un punt superior a un altre d'inferior.
L'aigua mou una turbina que activa un generador que, al seu torn, transforma el moviment en electricitat.
Conjunt de matèria orgànica, animal o vegetal, que podem utilitzar per a generar energia tèrmica, energia elèctrica o per a la producció de biocombustibles a partir d'un procés termoquímic de combustió o gasificació o un de bioquímic de fermentació.
Això amb un balanç neutre en emissions de CO2.
L'energia geotèrmica és l? emmagatzemada en forma de calor sota la superfície sòlida de la Terra i està lligada als volcans, les aigües termals, les fumaroles i els guèisers.
Tot i que la Terra es refreda, ho fa a una velocitat tan lenta que, a escala humana, l'energia geotèrmica és un recurs energètic pràcticament il·limitat.
S'originen en els nuclis de població a conseqüència de l'activitat de les llars, els comerços, la indústria i els serveis.
La seva valorització energètica pot realitzar-se per dues vies: per processos microbiològics (com la fermentació anaeròbica o biogasificació) i per processos tèrmics com la piròlisi, la gasificació i la combustió.
Podem generar electricitat a partir de l'energia de les marees, les onades, els corrents marins i el gradient tèrmic, és a dir, de la diferència de temperatura entre les aigües de profunditats diferents, i del gradient marí, que aprofita la diferència en la concentració de sal entre les aigües del mar i la dels rius.